Publication: Magyar Közlöny
Issue: MK-2002-79 (Year: 2002, Number: 79)
Era: 1990-2004
Section: Melléklet a 41/2002. (VI. 5.) OM rendelethez
Paragraph Index: 20

5. évfolyamon: a cigányság különbözõ népcsoportjaival, a magyarországi cigány népzenével, a cigány népviselettel, a cigányság életmódjára leginkább jellemzõ kézmûves tárgyakkal. A 6. évfolyamon: a nemzetközi cigány népdalokkal, híres cigányzenészekkel, a képzõmûvészeti alkotásokra jellemzõ sajátos színhatásokkal, az elbeszélõ irodalmi alkotásokkal. A 7. évfolyamon: a cigányság eredetével, vándorlásaival, a vándorlás hatásaival a nyelvi és kulturális jellemzõk kialakulására, a Magyarországi cigány képzõmûvészet és irodalom történetével, kialakulásával és fejlõdésével a cigány irodalomban. A 8. évfolyamon: a cigányság élethelyzetével Európa különbözõ országaiban, a cigányzenei elemeket felhasználó magyar zeneszerzõkkel, a cigányság életét, kultúráját feltáró kutatásokkal, a XX. századi magyar irodalom cigányságképével és a világirodalomban megjelenõ cigányábrázolással ismerkedhetnek meg. A 8. évfolyam feladata továbbá a cigányság kisebbség jogainak, kulturális oktatási intézményrendszerének megismertetése. A cigány népismeret megismerése során alakuljon ki a tanulókban nyitottság és megértés a különbözõ szokások, életmódok, kultúrák, hagyományok iránt. Ismerjék a hagyományos cigány mesterségeket, a vándorlás tárgyi emlékeit, a helyi szokásokat tudják megjeleníteni egyszerû dramatizálással. A cigány népismeret témakörei és azokhoz tartozó tartalmak leginkább az ének-zene, irodalom történelem és rajz tantárgyakban integrálhatók, ugyanakkor önálló tantárgyi ismeretként is elsajátíthatóak. Fejlesztési követelmények Ismerjék meg a tanulók a cigányság eredetét, a család és a szûkebb környezet (lakóhely) hagyományait, sajátos ünnepeit és az azokhoz kötõdõ szokásokat, hiedelmeket. Ismerjék fel a cigány népcsoportok fõbb jellemzõit, tudják területi elhelyezkedésüket Magyarországon és Európára vonatkoztatva egyaránt. Ismerjék a cigányság magyarországi történelmét, fõbb sorsfordulóit. Ismerjék a cigány népzene értékeit helyi, magyarországi, nemzetközi viszonylatban is. Ismerjék az irodalmi és képzõmûvészeti alkotásokat, ismerjék fel a cigány képzõmûvészet sajátos szín- és formavilágát. Ismerjék a cigányság és az anyanemzet kulturális életének kiemelkedõ eseményeit, országos és regionális fesztiváljait, személyiségeit. Tudjanak különbözõ forrásokból tájékozódni. Az év jeles napjaihoz kötõdõ ünnepeket és az ezekhez kapcsolódó helyi szokásokat, cigány tárgyú képzõmûvészeti alkotásokat. Az elsajátított ismeretek által tudatosuljanak a cigány népismeret értékei, mutassanak érdeklõdést a helyi közösség hagyományainak megismerésére.

Source: https://magyarkozlony.hu/hivatalos-lapok/73e5fccb9dc45d85e92ee0c3a615086d6ea29a1a/dokumentumok/34e196ae33beca23216a34c7739d38a2d35fdf97/letoltes